
ประกาศสภาเทศบาลตำบลยุโป
เรื่อง    เรียกประชุมสภาเทศบาลตำบลยุโป  สมัยวิสามัญ  สมัยที่ 2  ประจำปี  2558
----------------------------------

 ด้วย  สภาเทศบาลตำบลยุโป   ได้จัดทำคำร้องขอให้เปิดประชุมสภาเทศบาลตำบลยุโป  สมัยวิสามัญ  สมัยที่ 2  ประจำปี  2558  เพื่อพิจารณาขออนุมัติโอนเงินงบประมาณรายจ่ายประจำปี พ.ศ. 2558  และหารือราชการอื่น ๆ ในกิจการสภาเทศบาล  ตั้งแต่วันที่  28  กันยายน  – 12  ตุลาคม  2558   ซึ่ง ผู้ว่าราชการจังหวัดยะลา   พิจารณาแล้วเห็นว่า  เป็นการจำเป็น เพื่อประโยชน์แห่งเทศบาล  จึงอาศัยอำนาจ ตามมาตรา 26  แห่งพระราชบัญญัติเทศบาล  พ.ศ. 2496 แก้ไขเพิ่มเติมถึง (ฉบับที่ 13)  พ.ศ. 2552 และอำนาจตาม ข้อ 36 (2) แห่งระเบียบกระทรวงมหาดไทย ว่าด้วยข้อบังคับการประชุมสภาท้องถิ่น  พ.ศ. 2547  แก้ไขเพิ่มเติมถึง (ฉบับที่ 2) พ.ศ. 2554 ประกาศเรียกประชุมสภาเทศบาลตำบลยุโป  สมัยวิสามัญ  สมัยที่ 2  ประจำปี  2558  ตั้งแต่วันที่  28  กันยายน  – 12  ตุลาคม  2558   มีกำหนดไม่เกินสิบห้าวัน
อาศัยอำนาจตามความในระเบียบกระทรวงมหาดไทย ว่าด้วยข้อบังคับการประชุมสภาท้องถิ่น  พ.ศ.๒๕๔๗  และแก้ไขเพิ่มเติม  (ฉบับที่ ๒)  พ.ศ. ๒๕๕๔  หมวด ๒  การประชุม  ข้อ 22  การ   เรียกประชุมสภาท้องถิ่นตาม ข้อ 20 ให้ประธานสภาท้องถิ่น แจ้งเป็นหนังสือให้สมาชิกสภาท้องถิ่นทราบล่วงหน้า  พร้อมทั้งปิดประกาศไว้ในที่เปิดเผย  ณ  สำนักงานองค์กรปกครองส่วนท้องถิ่น ก่อนกำหนดวันเปิดสมัยประชุมไม่น้อยกว่าสามวัน  เว้นแต่ เป็นการประชุมอันรีบด่วนจะแจ้งกำหนดเปิดสมัยประชุมและปิดประกาศน้อยกว่านั้นก็ได้ แต่ไม่ให้น้อยกว่ายี่สิบสี่ชั่วโมงก่อนกำหนดเวลาเปิดสมัยประชุม โดยให้ ระบุเหตุอันรีบด่วนในหนังสือ นั้นด้วย   จึงประกาศเรียกประชุมสภาเทศบาลตำบลยุโป  สมัยวิสามัญ    สมัยที่  2  ประจำปี  ๒๕๕8  ตั้งแต่วันที่  28  กันยายน  – 12  ตุลาคม  2558  มีกำหนดสมัยประชุมไม่เกิน  ๑๕  วัน   ณ  ห้องประชุมสภาเทศบาลตำบลยุโป  หมู่ที่ ๑  ตำบลยุโป   อำเภอเมืองยะลา  จังหวัดยะลา  และขอเชิญประชาชนผู้สนใจเข้าร่วมรับฟังการประชุมสภาฯ ดังกล่าวได้  โดยแจ้งความจำนงได้ที่ ฝ่ายเลขานุการสภาฯ ได้ตั้งแต่บัดนี้ เป็นต้นไป

จึงประกาศมาเพื่อทราบโดยทั่วกัน 

		                   ประกาศ   ณ  วันที่    22    เดือน   กันยายน   พ.ศ. 2558


					               ประยูร   สุขขี
				                      (นายประยูร   สุขขี)
		  	                        ประธานสภาเทศบาลตำบลยุโป

